Document ID: 32004R0379

Padomes Regula (EK) Nr. 379/2004
(2004. gada 24. februāris),
ar ko atver autonomas Kopienas tarifu kvotas atsevišķiem zvejniecības produktiem laikposmam no 2004. gada līdz 2006. gadam un paredz to pārvaldību
EIROPAS SAVIENĪBAS PADOME,
ņemot vērā Eiropas Kopienas dibināšanas līgumu, jo īpaši tā 26. pantu,
ņemot vērā Komisijas priekšlikumu,
tā kā:
(1) Atsevišķu zvejniecības produktu piegāde Kopienā pašlaik ir atkarīga no trešo valstu ievedumiem. Kopienas interesēs ir minētajiem produktiem piemērota apjoma Kopienas tarifu kvotu robežās daļēji vai pilnīgi atlikt muitas nodokļa piemērošanu. Lai neapdraudētu šā produkta attīstības izredzes Kopienā un lai nodrošinātu atbilstīgas piegādes izmantotāju nozaru vajadzību apmierināšanai, ir jānosaka šādas kvotas, piemērojot mainīgus muitas nodokļus saskaņā ar dažādu produktu jutību Kopienas tirgū.
(2) Minētajām kvotām būtu jābūt līdzvērtīgi un pastāvīgi pieejamām visiem Kopienas importētājiem, un kvotām noteiktās nodokļu likmes būtu jāpiemēro attiecīgo produktu importam pastāvīgi visās dalībvalstīs, kamēr kvotas ir izpildītas.
(3) Lai nodrošinātu šo kvotu efektīvu kopīgu pārvaldību, dalībvalstīm būtu jāļauj no attiecīgās kvotas apjomiem izmantot vajadzīgos daudzumus atbilstoši to faktiskajam importam. Tā kā šai pārvaldības metodei tomēr ir vajadzīga cieša sadarbība starp dalībvalstīm un Komisiju, kurai jo īpaši ir jāspēj uzraudzīt kvotu izmantojuma stāvokli un sniegt attiecīgu informāciju dalībvalstīm.
(4) Komisijas 1993. gada 2. jūlija Regula (EEK) Nr. 2454/93, kas paredz ieviešanas noteikumus Padomes Regulai (EEK) Nr. 2913/92 par Kopienas Muitas kodeksa izveidi [1], paredz tarifu kvotu pārvaldības sistēmu, kura ievēro muitas deklarāciju pieņemšanas datumu hronoloģisko secību preču laišanai brīvā apgrozībā. Tarifu kvotas, kas atvērtas ar šo regulu, būtu jāpārvalda Kopienas iestādēm un dalībvalstīm saskaņā ar minēto sistēmu,
IR PIEŅĒMUSI ŠO REGULU.
1. pants
1. Ievedmuitas nodokļu piemērošanu pielikumā uzskaitītajiem produktiem atliek ar tajā norādītajām nodokļa likmēm uz norādīto laiku un līdz norādītajiem daudzumiem.
2. Uz pielikumā uzskaitīto produktu ievešanu 1. punktā minētās kvotas attiecas tikai, ja deklarētā muitas vērtība ir vismaz vienāda ar noteiktajām salīdzināmām cenām vai cenām, kas vēl nosakāmas saskaņā ar Padomes 1999. gada 17. decembra Regulas (EK) Nr. 104/2000 29. pantu par zvejas un akvakultūras produktu tirgus kopīgo organizāciju [2].
2. pants
Kopienas tarifu kvotas, kas minētas 1. pantā, pārvalda Komisija saskaņā ar Regulas (EEK) Nr. 2454/93 308.a, 308.b un 308.c pantu.
3. pants
Dalībvalstis un Komisija cieši sadarbojas, lai nodrošinātu šās regulas ievērošanu.
4. pants
Šī regula stājas spēkā septītajā dienā pēc publicēšanas Eiropas Savienības Oficiālajā Vēstnesī.
To piemēro no 2004. gada 1. janvāra.
Šī regula uzliek saistības kopumā un ir tieši piemērojama visās dalībvalstīs.
Briselē, 2004. gada 24. februārī

Labels: 3
6